ai4bharat/Pralekha huggingface dataset:
संरक्षण मंत्रालय
निसर्ग चक्रीवादळ आणि मॉन्सून दरम्यानच्या आपत्तींना प्रतिसाद देण्यासाठी पश्चिमी नौदल कमांड सज्ज
नवी दिल्ली, 2 जून 2020
नैसर्गिक आपत्ती व इतर आपत्कालीन परिस्थितीत नागरिकांच्या बचाव आणि मदत कार्यात सहाय्य पुरविण्याच्या प्रत्येक प्रयत्नात भारतीय नौदल नेहमीच आघाडीवर असते. भारताच्या पश्चिम किनारपट्टीवर मान्सूनचे आगमन झाल्याने अतिरीक्त पाऊस पडल्यास आणि शहरी आणि ग्रामीण भागातील पूर परिस्थिती निर्माण झाल्यास पश्चिमी नौदल कमांडने पश्चिम किनारपट्टीवरील संबंधित राज्य सरकारांच्या समन्वयाने पूर, बचाव आणि डायव्हिंग मदतीसाठी पुरेशी संसाधने जमा केली आहेत.
मुंबईत, महाराष्ट्र नौदल क्षेत्र पावसाळ्याच्या संपूर्ण हंगामात पाच पूर बचाव संघ आणि तीन डायव्हिंग संघांसह सज्ज असणार आहे. मोठ्या क्षेत्रात जलद प्रतिसाद देण्यासाठी हे पथक संपूर्ण शहरातील विविध नौदल भागात तैनात आहेत. या टीम पूर्णपणे सुसज्ज आहेत आणि त्यांना बचाव कार्यासाठी प्रशिक्षण देण्यात आले आहे. ज्ञात पूरग्रस्त भागांची माहिती हाती घेण्यात आली असून त्या दृष्टीने सर्व आवश्यक तयारी चालू आहेत.
अशीच व्यवस्था कारवार नौदल क्षेत्र, गोवा नौदल क्षेत्र तसेच गुजरात दमण आणि दीव नौदल क्षेत्रांतही केली आहे. संबंधित क्षेत्र आणि स्टेशन कमांडर्स राज्य प्रशासन, एनडीआरएफ आणि एसडीआरएफच्या सतत संपर्कात आहेत जेणेकरून कमीतकमी वेळेत संकट परिस्थितीला प्रतिसाद मिळू शकेल.
निसर्ग चक्रीवादळ अरबी समुद्रात घोंघावत असल्याने सर्व पथके सतर्क झाली आहेत आणि वादळाच्या काळात लोकांना मदत व आपत्ती निवारणा  च्या कोणत्याही आवश्यकतेला प्रतिसाद देण्याची तयारी दर्शविली आहे. नैसर्गिक आपत्ती व इतर आपत्कालीन परिस्थितीत नागरिकांच्या बचाव आणि मदत कार्यात सहाय्य पुरविण्याच्या प्रत्येक प्रयत्नात भारतीय नौदल नेहमीच आघाडीवर असते. भारताच्या पश्चिम किनारपट्टीवर मान्सूनचे आगमन झाल्याने अतिरीक्त पाऊस पडल्यास आणि शहरी आणि ग्रामीण भागातील पूर परिस्थिती निर्माण झाल्यास पश्चिमी नौदल कमांडने पश्चिम किनारपट्टीवरील संबंधित राज्य सरकारांच्या समन्वयाने पूर, बचाव आणि डायव्हिंग मदतीसाठी पुरेशी संसाधने जमा केली आहेत. अतिवृष्टीमुळे किनारपट्टीचे क्षेत्र पुराच्या पाण्यात बुडल्यास वेस्टर्न फ्लीटमधील जहाजे लोकांची मदत आणि आपत्ती निवारण साठी सुसज्ज आहेत.
मुंबईत, महाराष्ट्र नौदल क्षेत्र पावसाळ्याच्या संपूर्ण हंगामात पाच पूर बचाव संघ आणि तीन डायव्हिंग संघांसह सज्ज असणार आहे. मोठ्या क्षेत्रात जलद प्रतिसाद देण्यासाठी हे पथक संपूर्ण शहरातील विविध नौदल भागात तैनात आहेत. या टीम पूर्णपणे सुसज्ज आहेत आणि त्यांना बचाव कार्यासाठी प्रशिक्षण देण्यात आले आहे. ज्ञात पूरग्रस्त भागांची माहिती घेण्यात आली असून त्या दृष्टीने सर्व आवश्यक तयारी चालू आहेत. अशीच व्यवस्था कारवार नौदल क्षेत्र, गोवा नौदल क्षेत्र तसेच गुजरात दमण आणि दीव नौदल क्षेत्रांतही केली आहे. याव्यतिरिक्त, मुंबई, गोवा आणि पोरबंदर येथील विविध नौदल वायू स्थानकांवर नेव्हल डोर्निअर विमान आणि हेलिकॉप्टर्स, पूरात अडकलेल्या बोटींच्या टीमला तसेच वादळात अडकलेल्या जवानांना अगदी कमी कालावधीच्या सूचनेत ही वाचविण्यासाठी सज्ज आहेत. संबंधित क्षेत्र आणि स्टेशन कमांडर्स राज्य प्रशासन, एनडीआरएफ आणि एसडीआरएफच्या सतत संपर्कात आहेत जेणेकरून कमीतकमी वेळेत संकटाच्या परिस्थितीला प्रतिसाद देता येईल.
निसर्ग चक्रीवादळ अरबी समुद्रात घोंघावत असल्याने सर्व पथके सतर्क झाली आहेत आणि वादळाच्या काळात लोकांना मदत व आपत्ती निवारणा  च्या कोणत्याही आवश्यकतेला प्रतिसाद देण्याची तयारी दर्शविली आहे.
G.Chippalkatti/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
गृह आणि शहरी व्यवहार मंत्रालय
केंद्रीय गृह निर्माण आणि शहरी व्यवहार मंत्रालयाच्या सचिवांनी केंद्रीय मंजुरी आणि परीक्षण समितीच्या 57व्या बैठकीचे अध्यक्षपद भूषविले
5 राज्यांमध्ये 1.07लाख घरांच्या उभारणीसाठीचे प्रकल्प प्रस्ताव मंजूर
स्वदेशी आणि नाविन्यपूर्ण प्रकारच्या बांधकाम साहित्याबाबत आणि बांधकाम तंत्रज्ञानाबाबत माहिती देणाऱ्या सारांश पुस्तकाचे प्रकाशन
एमओएचयूए अर्थात केंद्रीय गृह निर्माण आणि शहरी व्यवहार मंत्रालयाचे सचिव दुर्गा शंकर मिश्रा यांनी काल 23 डिसेंबर 2021 रोजी नवी दिल्ली येथे पंतप्रधान  आवास योजने अंतर्गत सीएसएमसी अर्थात केंद्रीय मंजुरी आणि परीक्षण समितीच्या 57व्या बैठकीचे अध्यक्षपद भूषविले. देशातील महाराष्ट्रासह आंध्रप्रदेश, मध्य प्रदेश, पुदुचेरी आणि उत्तराखंड या 5 राज्यांमध्ये पंतप्रधान  आवास योजनेच्या विविध उपक्रमाअंतर्गत 1.07 लाख घरांची उभारणीसाठीचे प्रकल्प प्रस्ताव देखील मंजूर करण्यात आले.
बैठकीच्या अध्यक्षस्थानावरून उपस्थितांना संबोधित करताना एमओएचयूए सचिव मिश्रा यांनी विविध राज्ये आणि केंद्रशासित प्रदेशांमध्ये घरांचे बांधकाम आणि इतर मुलभूत गोष्टींशी संबंधित समस्यांवर चर्चा केली. राज्ये आणि केंद्रशासित प्रदेश सरकारांनी त्यांच्या क्षेत्रातील घरांचे बांधकाम जलदगतीने करण्याचे आदेश त्यांनी संबंधित अधिकाऱ्यांना दिले.
या अभियाना अंतर्गत मंजूर झालेल्या एकूण घरांची संख्या आता 1.14 कोटी झाली आहे; त्यापैकी सुमारे 91 लाख घरांचे बांधकाम सुरु झाले असून 53 लाखांहून अधिक घराची उभारणी पूर्ण होऊन लाभार्थ्यांना त्यांचे वितरण देखील करण्यात आले आहे. या अभियानाअंतर्गत घरांच्या बांधकामासाठी 7.52 लाख कोटी रुपये खर्च येणार असून केंद्र सरकार या अभियानासाठी 1.85 लाख कोटींची मदत करणार आहे.
खरगपूरच्या आयआयटी संस्थेने सादर केलेल्या आशा-इंडिया या बांबूपासून निर्मिलेल्या कमी खर्चात तयार होणार्या घरांच्या प्रकल्पाच्या उभारणी पाठबळासाठीचा प्रस्ताव देखील सीएसएमसी ने मंजूर केला.
या प्रसंगी स्वदेशी आणि नाविन्यपूर्ण प्रकारच्या बांधकाम साहित्याबाबत आणि बांधकाम तंत्रज्ञानाबाबत माहिती देणाऱ्या सारांश पुस्तिकेचे प्रकाशन देखील मिश्रा यांच्या हस्ते झाले. त्यामध्ये, लखनौ येथे झालेल्या भारतीय गृह निर्माण मेळाव्यादरम्यान सादर झालेल्या 84 तंत्रज्ञानांचे तपशील या सारांश पुस्तिकेत दिले आहेत. देशभरात प्रत्यक्ष घरांच्या बांधकामाच्या ठिकाणी वापरल्या जाऊ शकणाऱ्या तंत्रज्ञानांचा प्रसार करण्यासाठी हा एक उत्तम स्रोत ठरेल.
सारांश पुस्तिकेचे प्रकाशन करताना केंद्रीय गृह निर्माण आणि शहरी व्यवहार मंत्रालयाचे सचिव दुर्गा शंकर मिश्रा यांनी ही सारांश पुस्तिका बांधकाम संस्था, अभियंते, वास्तूविशारद यांना सामायिक करण्याचे आदेश राज्ये आणि केंद्रशासित प्रदेश सरकारांना दिले. हे तंत्रज्ञान गृहनिर्माण क्षेत्राच्या फायद्यासाठी वापरता येईल.
श्रम आणि रोजगार मंत्रालय
ईपीएफओने पीएफ सदस्यांच्या जन्मनोंदी सुधारण्यासाठी नवीन सूचना जारी
नवी दिल्ली, 5 एप्रिल 2020
संपूर्ण देशभरामध्ये कोविड-19 महामारीचा झालेला प्रसार लक्षात घेवून ईपीएफओ म्हणजेच कामगार भविष्य निर्वाह निधी संघटनेने आपल्या पीएफ सदस्यांच्या जन्म तारखेमध्ये जर सुधारणा करावयाची असेल तर त्यासाठी सुविधा उपलब्ध करून दिली आहे. यासाठी आपल्या सर्व क्षेत्रिय कार्यालयांना सुधारित सूचना दिल्या आहेत. तसेच सर्व पीएफ सदस्यांचे ‘केवायसी’ करून घेण्यासही सांगितले आहे.
जन्मनोंदीमध्ये दुरूस्ती करताना जन्मतारखेच्या वैधतेसाठी ‘आधार’पत्रकावरील नोंद ग्राह्य धरली जाणार आहे. मात्र वैध पुरावा म्हणून सादर केलेली कागदपत्रे आणि आधारवरील जन्मतारीख या दोन्ही तारखांमध्ये 3 वर्षांपेक्षा कमी फरक असेल तर पीएफ ग्राहकाला या तारखेत सुधारणा करवून घ्यावी लागेल आणि त्यासाठी विनंती अर्ज ऑनलाइन भरता येईल.
‘यूआयडीएआय’च्या उपलब्ध माहितीमुळे इपीएफओच्या सदस्यांना जन्मतारीख ऑनलाइन पाहून त्वरित प्रमाणीकृत करणे शक्य होणार आहे. पीएफ सदस्याकडून विनंती अर्ज प्राप्त झाल्यानंतर कमीत कमी वेळेत जन्मदिनांक बदलणे आता शक्य होणार आहे.
कोविड-19 महामारीचा प्रसार लक्षात घेवून पीएफ सदस्यांनी जर परतावा मिळावा, अशा अनामत रकमेची मागणी केली तर त्याची त्वरित पूर्तता करण्यात यावी, अशा सूचना पीएफच्या सर्व क्षेत्रिय कार्यालयांना देण्यात आल्या आहेत. ईपीएफओकडे येणा-या ऑनलाइन विनंत्या त्वरित निकाली काढण्यासही सांगण्यात आले आहे.
B.Gokhale/ S.Bedekar/P.Kor
(
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 138.35 कोटीहून अधिक
गेल्या 24 तासात 64 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.40%, मार्च 2020 पासून सर्वाधिक
देशात गेल्या 24 तासात कोरोनाचे 5,326 नवे रुग्ण
देशातली उपचाराधीन रुग्णसंख्या  असून 574 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 37 दिवसापासून 1%पेक्षा कमी
नवी दिल्ली, 21 डिसेंबर 2021
भारताने गेल्या 24 तासात कोविड प्रतिबंधक लसीच्या 64,56,911 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 138.35 कोटीपेक्षा जास्त  मात्रा दिल्या आहेत. एकूण 1,46,27,925 सत्रांद्वारे मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांचा समावेश पुढील सारणीत आहे-
|
|
HCWs
|
|
1st Dose
|
|
1,03,86,424
|
|
2nd Dose
|
|
96,51,589
|
|
FLWs
|
|
1st Dose
|
|
1,83,84,161
|
|
2nd Dose
|
|
1,67,81,405
|
|
Age Group 18-44 years
|
|
1st Dose
|
|
48,80,25,346
|
|
2nd Dose
|
|
29,74,18,621
|
|
Age Group 45-59 years
|
|
1st Dose
|
|
19,18,58,896
|
|
2nd Dose
|
|
14,10,65,936
|
|
Over 60 years
|
|
1st Dose
|
|
11,98,64,939
|
|
2nd Dose
|
|
9,00,40,864
|
|
Total
|
|
1,38,34,78,181
गेल्या 24 तासात 8,043 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,95,060 रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.40% झाला आहे, गेल्या मार्च 2020 पासूनचा हा सर्वात अधिक दर आहे.
सलग 54 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 5,326 नव्या रुग्णांची नोंद झाली. गेल्या 581 दिवसांतील ही सर्वात कमी संख्या आहे.
देशात उपचाराधीन रुग्णांची संख्या 79,097 असून 574 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.23% असून मार्च 2020 पासून सर्वात कमी आहे.
देशभरात चाचणी क्षमता व्यापक करण्यात येत असून देशात गेल्या 24 तासात 10,14,079 चाचण्या करण्यात आल्या. भारताने आतापर्यंत 66.61 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.59% असून गेले 37 दिवस 1% पेक्षा कमी आहे. दैनंदिन पॉझीटीव्हिटी दर 0.53% असून गेले 78 दिवस 2% पेक्षा कमी आणि 113 दिवस 3% पेक्षा कमी आहे.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
ग्रामीण विकास मंत्रालय
प्रधानमंत्री आवास योजना - ग्रामीण  मार्च 2021 च्या पुढे मार्च 2024 पर्यंत सुरू ठेवण्यास केंद्रीय मंत्रिमंडळाची मंजुरी
यामुळे ग्रामीण भागातील सर्वांना घरे सुनिश्चित होतील
योजनेअंतर्गत उर्वरित 155.75 लाख घरांच्या बांधकामासाठी एकूण 2.95 कोटी घरांच्या उद्दिष्टामधून आर्थिक सहाय्य प्रदान केले जाणार
यासाठी 2,17,257 कोटी रुपये खर्च येईल त्यापैकी केंद्राचा वाटा 1,25,106 कोटी रुपये आहे
नवी दिल्ली, 8 डिसेंबर 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज प्रधानमंत्री आवास योजना - ग्रामीण  मार्च 2021 नंतरही सुरू ठेवण्याच्या ग्रामीण विकास विभागाच्या प्रस्तावाला मंजुरी दिली आहे, ज्यामध्ये एकूण 2.95 कोटी घरांच्या उद्दिष्टापैकी 31 मार्च 2021 पर्यंतच्या उर्वरित 155.75 लाख घरांच्या बांधकामासाठी आर्थिक सहाय्य पुरवले जाणार आहे.
मंत्रिमंडळाने दिलेल्या मंजुरीचा तपशील पुढीलप्रमाणे आहे.
- 2.95 कोटी घरांच्या एकत्रित उद्दिष्टातील उर्वरित घरांचे बांधकाम पूर्ण करण्यासाठी विद्यमान नियमांनुसार मार्च 2021 च्या पुढे मार्च 2024 पर्यंत प्रधानमंत्री आवास योजना - ग्रामीण चालू ठेवणे.
- प्रधानमंत्री आवास योजना - ग्रामीण अंतर्गत 2.95 कोटी घरांचे एकत्रित उद्दिष्ट साध्य करण्यासाठी उर्वरित 155.75 लाख घरांच्या बांधकामासाठी एकूण 2,17,257 कोटी रुपये खर्च येणार आहे  आणि नाबार्डला व्याज परतफेड करण्यासाठी 18,676 कोटी रुपयांची अतिरिक्त आवश्यकता आहे.
- अतिरिक्त अर्थसंकल्पीय संसाधने टप्प्याटप्प्याने बंद करणे आणि सकल अर्थसंकल्पीय सहाय्य  द्वारे संपूर्ण योजनेसाठी निधीची तरतूद करण्याबाबत वित्त मंत्रालयाशी सल्लामसलत करून निर्णय घेतला जाईल.
- प्रत्येक लहान राज्याला उदा. हिमाचल प्रदेश, हरियाणा, गोवा, पंजाब, उत्तराखंड, आसाम आणि त्रिपुरा वगळता ईशान्येकडील राज्ये आणि जम्मू आणि काश्मीर वगळता सर्व केंद्रशासित प्रदेशांना 1.70% प्रशासकीय निधी व्यतिरिक्त प्रशासकीय निधीच्या केंद्रीय वाट्यामधून  दरवर्षी अतिरिक्त 45 लाख रुपये प्रशासकीय निधी जारी करणे
- आर्थिक वर्ष 2023-24 पर्यंत प्रोग्राम मॅनेजमेंट युनिट  आणि नॅशनल टेक्निकल सपोर्ट एजन्सी  सुरु ठेवणे.
लाभ
मार्च 2024 पर्यंत योजना सुरू ठेवल्यामुळे ग्रामीण भागात "सर्वांसाठी घरे" हे उद्दिष्ट साध्य करण्यासाठी प्रधानमंत्री आवास योजने अंतर्गत 2.95 कोटी घरांच्या एकूण उद्दिष्टापैकी मूलभूत सुविधांसह उर्वरित 155.75 लाख पक्की घरे बांधण्यासाठी मदत दिली जाईल.
29 नोव्हेंबर 2021 पर्यंत, एकूण 2.95 कोटी उद्दिष्टांपैकी 1.65 कोटी घरे बांधण्यात आली आहेत. 2.02 कोटी घरे, जी एसईसीसी 2011 डेटाबेस आधारित स्थायी प्रतीक्षा यादीच्या जवळपास समान आहेत त्यांचे बांधकाम 15 ऑगस्ट 2022 च्या मुदतीपर्यंत पूर्ण होईल. त्यामुळे, 2.95 कोटी घरांचे एकूण उद्दिष्ट साध्य करण्यासाठी, मार्च 2024 पर्यंत योजना सुरू ठेवण्याची गरज आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
संरक्षण मंत्रालय
एअर मार्शल व्हीआर चौधरी एव्हीएसएम व्हीएम यांचा दौरा
एअर मार्शल व्हीआर चौधरी एव्हीएसएम व्हीएम, एअर ऑफिसर कमांडिंग-इन चीफ, वेस्टर्न एअर कमांड यांनी 18 नोव्हेंबर 2020 रोजी जम्मूमधील फ्रंटलाइन एअर बेसला भेट दिली.
जम्मूमधील हवाई तळावर कमांडिंग-इन चीफ यांचे आगमन झाल्यावर एअर कमोडोर अजयसिंह पठाणिया व्हीएसएम, एअर ऑफिसर कमांडिंग, एअरफोर्स स्टेशन यांनी त्यांचे स्वागत केले आणि कोणत्याही ऑपरेशनसाठी बेसची तत्परता आणि ऑपरेशन्स संबंधित कार्य पूर्ण करण्याची क्षमता याबद्दल त्यांना माहिती दिली. सर्व भूमिकांमध्ये कार्यक्षमता टिकवून ठेवण्यावर लक्ष केंद्रित करून या स्टेशनद्वारे केल्या जाणाऱ्या प्रयत्नांचे त्यांनी कौतुक केले आणि योग्य वेळी आपले कर्तव्य बजावण्याचे आवाहन केले.
M.Iyengar/S.Tupe /P.Kor
पंतप्रधान कार्यालय
जे जयललिता यांच्या जयंतीनिमित्त पंतप्रधानांनी त्यांचे स्मरण केले
नवी दिल्ली, 24 फेब्रुवारी 2021
पंतप्रधान नरेंद्र मोदी यांनी आज जे. जयललिता यांच्या जयंतीनिमित्त त्यांचे स्मरण केले.
“जयललिता जी यांच्या जयंतीनिमित्त त्यांचे स्मरण करतो. त्यांची लोकाभिमुख धोरणे आणि शोषितांना सक्षम बनवण्याचे प्रयत्न प्रशंसनीय होते. त्यांनी आपली नारी शक्ती सक्षम करण्यासाठी उल्लेखनीय प्रयत्न केले. त्यांच्याशी अनेकदा साधलेला संवाद स्मरणात राहील.” असे पंतप्रधान एका ट्विटमध्ये म्हणाले.
M.Chopade/S.Kane/P.Malandkar
(Visitor Counter : 78
शिक्षण मंत्रालय
केंद्रीय मंत्री धर्मेंद्र प्रधान यांची ऑस्ट्रेलियाच्या शिक्षण आणि युवा व्यवहार मंत्र्यांशी चर्चा
ऑस्ट्रेलियात असलेल्या भारतीय विद्यार्थ्यांच्या मायदेशी परतण्याच्या मुद्यावर बैठकीत प्रामुख्याने चर्चा
नवी दिल्ली, 5 ऑक्टोबर 2021
केंद्रीय शिक्षण आणि कौशल्य विकास मंत्री धर्मेंद्र प्रधान यांनी आज ऑस्ट्रेलियाचे शिक्षण आणि युवा मंत्री अॅलन ट्ज यांच्याशी आभासी माध्यमाद्वारे चर्चा झाली. उच्च शिक्षण क्षेत्रात, भारत आणि ऑस्ट्रेलिया यांच्यातील भागीदारी अधिक दृढ करण्याबाबत दोन्ही नेत्यांनी यावेळी सहमती व्यक्त केली. यात दोन्ही देशातील विद्यार्थ्यांना परस्परांच्या शिक्षणसंस्थामध्ये प्रवेश, शिक्षकांचे आदानप्रदान, प्रत्यक्षात वापरात येणारे विज्ञान आणि परस्पर प्राधान्याच्या इतर बाबींवर भर देण्यात आला.
यावेळी धर्मेंद्र प्रधान यांनी, ऑस्ट्रेलियातून मायदेशी परत येणाऱ्या भारतीय विद्यार्थ्यांचा मुद्दा उपस्थित केला. भारतीय विद्यार्थ्यांना सहज परत येता यावे यासाठी ऑस्ट्रेलिया सरकार काय पावले उचलत आहे, याची माहिती अॅलन ट्ज यांनी यावेळी प्रधान यांना दिली. ऑस्ट्रेलिया मधील भारतीय विद्यार्थ्यांना प्रत्येक पातळीवर पाठींबा देण्याविषयीची कटिबद्धता यावेळी दोन्ही नेत्यांनी व्यक्त केली.
राष्ट्रीय शैक्षणिक धोरण, 2020 भारतातील युवकांच्या आकांक्षा प्रत्यक्षात उतरवण्यासाठी आणि त्यांचे उज्ज्वल भवितव्य घडवण्यासाठी उपयुक्त ठरेल आणी भारताला जागतिक ज्ञानाचे केंद्र बनवेल, अशी ग्वाही धर्मेंद्र प्रधान यांनी दिली. भारत आणि ऑस्ट्रेलियातील शिक्षण आणि कौशल्य विकासाचा परीघ, आणखी विकसित करण्यास बराच वाव आहे. असेही ते पुढे म्हणाले.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
पंचायती राज मंत्रालय
प्रत्येक पंचायतीसाठी नियोजन मंडळ
नवी दिल्ली, 21 डिसेंबर 2021
भारतीय संविधानाच्या अनुच्छेद 243G नुसार राज्याचे कायदेमंडळ, कायद्यानुसार, स्वराज्य संस्था म्हणून कामे पार पाडणे पंचायतींना शक्य व्हावे या दृष्टीने त्यांना आवश्यक असतील असे अधिकार व प्राधिकार उचित पातळीवर देऊ शकते. आर्थिक विकास व सामाजिक न्याय प्रस्थापित करण्याच्या दृष्टीने नियोजन करणे आणि अकराव्या अनुसूचितील मुद्द्यांशी संबंधित कार्यांसह आर्थिक विकास व सामाजिक न्याय प्रस्थापित करणाऱ्या योजनांची अंमलबजावणी करणे, यासाठी विशिष्ट शर्तीच्या अधीन राहून त्यांना असे अधिकार देता येतील.
वरील संविधानात्मक अटींनुसार, ग्रामपंचायती आतापर्यंत 'GPDP अर्थात ग्रामपंचायत विकास योजना' तयार करत आल्या आहेत आणि त्या-त्या GPDP तील मार्गदर्शक सूचनांनुसार, प्रभावी अंमलबजावणी आणि देखरेख यासाठी काम करत आल्या आहेत. यामध्ये सामाजिक/सेवाभावी व्यक्तींचे आणि ग्रामपंचायत स्तरावरील क्षेत्रवार/ विभागवार अधिकाऱ्यांचे प्रतिनिधित्व घेऊन GPPFT म्हणजे ग्रामपंचायत नियोजन सुविधा पथक निर्माण करण्याचीही तरतूद आहे. मंत्रालय नियमितपणे ह्या उपक्रमावर देखरेख करते आणि राज्ये/केंद्रशासित प्रदेशांना वेळोवेळी आवश्यक ते सल्ले/सूचना देते. सर्वसामान्यपणे GPDP तयार करण्याची प्रक्रिया समाधानकारक असल्याचे निदर्शनास आले आहे.
केंद्रीय पंचायत राज्य मंत्रालयाचे राज्यमंत्री कपिल पाटील यांनी आज लोकसभेत एका लेखी उत्तरादरम्यान ही माहिती दिली.S.Tupe/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
दूरसंचार आणि माहिती तंत्रज्ञान मंत्रालय
डोंबिवली येथे टपाल कार्यालय पारपत्र सेवा केंद्राची सुरुवात
केंद्रीय दळणवळण राज्यमंत्र्यांच्या हस्ते देशातील 428 व्या टपाल कार्यालय पारपत्र सेवा केंद्राच्या डोंबिवलीतील कार्यालयाचे आभासी पद्धतीने उद्घाटन
मुंबई, 12 ऑक्टोबर 2021
केंद्रीय दळणवळण राज्यमंत्री देवुसिंह चौहान यांच्या हस्ते आज ठाणे जिल्ह्यातील डोंबिवली येथील औद्योगिक विभागातल्या टपाल कार्यालयात नव्या टपाल कार्यालय पारपत्र सेवा केंद्राचे आभासी पद्धतीने उद्घाटन करण्यात आले.
या प्रसंगी बोलताना केंद्रीय राज्यमंत्री चौहान म्हणाले की डोंबिवलीत सुरु होत असलेले हे देशातील 428 वे टपाल कार्यालय पारपत्र सेवा केंद्र आहे. देशभरात प्रचंड प्रमाणात पसरलेल्या टपाल कार्यालयांच्या जाळ्याचा वापर करून दिल्या जात असलेल्या या सेवेची लोकप्रियता आणि महत्त्व याकडे त्यांनी सर्वांचे लक्ष वेधले. ते पुढे म्हणाले की गेल्या 6 महिन्यांच्या कालावधीत टपाल कार्यालय पारपत्र सेवा केंद्राच्या माध्यमातून सुमारे सहा लाख पारपत्रे वितरीत करण्यात आली आहेत. याचाच अर्थ असा की या टपाल कार्यालय पारपत्र सेवा केंद्रांतून दर दिवशी सुमारे तीन हजार पारपत्रांचे वितरण होत आहे. या यशस्वी कामगिरीसाठी राज्यमंत्र्यांनी टपाल विभागाच्या कर्मचाऱ्यांचे कौतुक केले.
पंतप्रधान नरेंद्र मोदी यांच्या दृष्ट्या नेतृत्वाखाली टपाल खात्याचे विश्वसनीय जाळे वापरून कोणकोणते काम होऊ शकते हे नागरिकांनी बघितले आहे. सरकारच्या नागरिक-केन्द्री दृष्टीकोनामुळे टपाल खात्याच्या जाळ्याचा योग्य वापर झाला आहे असे त्यांनी सांगितले.
डोंबिवलीतील या टपाल कार्यालय पारपत्र सेवा केंद्राचा लाभ ठाणे आणि नाशिक जिल्ह्यांतील रहिवाशांना होणार आहे असे महाराष्ट्र आणि गोवा विभागाचे मुख्य पोस्ट मास्तर हरीश अगरवाल यांनी सांगितले. डोंबिवली येथील टपाल कार्यालयात कार्यरत असलेल्या कर्मचाऱ्यांना पारपत्र सेवा केंद्राशी संबंधित कामाचे विशेष प्रशिक्षण देण्यात आले आहे अशी माहिती त्यांनी दिली.
कल्याण लोकसभा मतदार संघातील खासदार डॉ.श्रीकांत एकनाथ शिंदे, मुंबई येथील प्रादेशिक पारपत्र कार्यालयाचे अधिकारी डॉ.राजेश गावंडे, नवी मुंबई विभागाचे मुख्य पोस्ट मास्तर गणेश सावळेश्वरकर, केंद्रीय परराष्ट्र व्यवहार मंत्रालयातील विशेष कर्तव्य अधिकारी ले.कर्नल अशोककुमार सिंग हे देखील या कार्यक्रमाला उपस्थित होते.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 288
संरक्षण मंत्रालय
संरक्षणमंत्री मंत्री राजनाथ सिंह उद्या नवी दिल्लीत करणार ‘आत्मपरिक्षण: सशस्त्र सेना न्यायाधिकरण’ या विषयावरील राष्ट्रीय चर्चासत्राचे उद्घाटन
संरक्षणमंत्री राजनाथ सिंह 20 ऑगस्ट 2022 रोजी नवी दिल्ली येथे 'आत्मपरिक्षण: सशस्त्र सेना न्यायाधिकरण' या विषयावरील राष्ट्रीय चर्चासत्राचे उद्घाटन करणार आहेत. सशस्त्र सेना न्यायाधिकरण  बार असोसिएशनने याचे आयोजन केले आहे. सशस्त्र दलातील सेवारत कर्मचार्यांव्यतिरिक्त माजी सैनिक, त्यांचे कुटुंब आणि शहीदांच्या पत्नी यांना ही न्यायप्रक्रीया आर्थिकदृष्ट्या परवडणारी आणि जलद असावी हे सुनिश्चित करण्यासाठी सशस्त्र सेना न्यायाधिकरण स्थापन करण्यात आले. कामकाजाचे विश्लेषण करणे, कोणत्याही त्रुटींवर उपाय सुचवणे आणि याचिकाकर्त्यांना जलद न्याय मिळवून देण्यासाठी येणाऱ्या अडचणी सोडवणे हा चर्चासत्राचा उद्देश आहे.
संरक्षणमंत्री प्रमुख पाहुणे असतील, तर कायदा आणि न्याय मंत्री किरेन रिजिजू सन्माननीय अतिथी असतील. या चर्चासत्रात संरक्षण मंत्रालय, कायदा आणि न्याय मंत्रालय आणि न्यायपालिकेचे वरिष्ठ अधिकारी सहभागी होण्याची अपेक्षा आहे. चर्चासत्राचे आयोजन सशस्त्र सेना न्यायाधिकरणाच्या स्थापना दिनाच्या उत्सवाचा एक भाग म्हणून आयोजित केले जात आहे.
पर्यटन मंत्रालय
सहावी आंतरराष्ट्रीय बुद्धिस्ट कॉन्क्लेव्ह २०१८ औरंगाबाद येथे आयोजित होणार
(मुंबई, 23 ऑगस्ट 2018
महाराष्ट्रातील महत्त्वाची बौद्ध वारसा ठिकाणे आणि तीर्थस्थळे यांना चालना देण्याच्या उद्दिष्टाने महाराष्ट्र पर्यटन विकास महामंडळातर्फे पर्यटन खात्याच्या सहकार्याने २४ ऑगस्ट २०१८ रोजी औरंगाबाद येथे ६ व्या आंतरराष्ट्रीय बुद्धिस्ट कॉन्क्लेव्ह २०१८ चे आयोजन करण्यात आले आहे. या आंतरराष्ट्रीय बुद्धिस्ट कॉन्क्लेव्ह २०१८ मध्ये जगभरातील पारंपरिक व ऐतिहासिक बुद्ध पैलूंवर प्रकाश टाकण्यात येईल.
या कॉन्क्लेव्हसाठी बौद्ध अभ्यागत, भिक्खू आणि १२ ते १५ बौद्ध राष्ट्रांमधील महावाणिज्य दूत  उपस्थित राहणार आहेत. या निमित्ताने त्यांच्यात व स्थानिक सहल आयोजकांमध्ये बैठका होणार आहेत. त्याचप्रमाणे राज्यातील बौद्ध आकर्षणांवर प्रकाश टाकणारी सादरीकरणे आणि सांस्कृतिक कार्यक्रम आयोजित करण्यात आले आहेत. या कॉन्क्लेव्हमध्ये संभाव्य पर्यटकांशी सहभागींना संवाद साधता येणार आहे, त्याचप्रमाणे तीर्थ पर्यटनाला चालना, पॅकेज आणि संभाव्य पर्यटकांना त्यांची विक्री करता येणार आहे.
आंतरराष्ट्रीय बुद्धिस्ट कॉन्क्लेव्ह म्हणजे आपल्या देशातील बुद्ध वारशाच्या अंतरंगाचा अनुभव घेऊ इच्छिणाऱ्या प्रवाशांना व पर्यटकांना अधिकाधिक सुविधा उपलब्ध करून देण्याच्या पर्यटन खात्याच्या आणि महाराष्ट्र पर्यटन विकास महामंडळाच्या बांधिलकीचे द्योतक आहे.
या प्रसंगी प्रतिक्रिया देताना महाराष्ट्राचे पर्यटन मंत्री जयकुमार रावल म्हणाले, "बुद्ध पर्यटन हे प्रगतीशील क्षेत्र आहे आणि आंतरराष्ट्रीय बुद्धिस्ट कॉन्क्लेव्हच्या निमित्ताने आपल्या राज्यातील बुद्ध स्थळांमधील क्षमता आणि संधी समजून घेण्यास मदत होणार आहे. या उपक्रमाच्या माध्यमातून जगभरातील बुद्धप्रेमी प्रवाशांना महाराष्ट्र राज्य आकर्षित करेल, असा मला विश्वास आहे. पर्यटन मंत्रालयानेही देशभरातील स्तूप आणि विहारांची माहिती घेतली आहे आणि ते बुद्ध परिक्रमा विकसित करण्याची योजना आखत आहेत. अधिक माहितीसाठी खालील ठिकाणी भेट द्या: http://www.maharashtratourism.gov.in/
N.Sapre/MTDC/P.Kor
पंतप्रधान कार्यालय
पंतप्रधान विद्यार्थी, शिक्षक आणि पालकांशी “परीक्षा पे चर्चा 2020” यात संवाद साधणार
नवी दिल्ली, 19 जानेवारी 2020
पंतप्रधान नरेंद्र मोदी "परीक्षा पे चर्चा 2020" या कार्यक्रमात 20 जानेवारी रोजी विद्यार्थी, शिक्षक आणि पालकांशी संवाद साधणार आहेत. परीक्षा पे चर्चा हा पंतप्रधानांचा विद्यार्थ्यांशी संवाद साधण्याचा तिसरा कार्यक्रम आहे. सोमवारी नवी दिल्ली येथील तालकटोरा स्टेडिअममध्ये सकाळी 11 वाजता कार्यक्रम सुरु होणार आहे. पंतप्रधान नरेंद्र मोदी विद्यार्थ्यांच्या प्रश्नांना उत्तर देणार आहेत तसेच काही निवडक विद्यार्थ्यांसमवेत परीक्षेच्या ताणासंबंधी चर्चा करणार आहेत.
या कार्यक्रमाविषयी विद्यार्थी, शिक्षक आणि पालकांमध्ये कमालीची उत्सुकता आहे. अशा अनोख्या कार्यक्रमात केवळ सहभागच नाही तर पंतप्रधानांकडून विद्यार्थ्यांना उपयुक्त सल्लाही मिळणार आहे, ज्यामुळे भविष्यात दीर्घकालीन निकालासाठी विद्यार्थी तणावरहीत राहतील.
पंतप्रधानांचा पहिला संवाद कार्यक्रम शाळा आणि महाविद्यालयीन विद्यार्थ्यांसाठी 16 फेब्रुवारी 2018 रोजी नवी दिल्ली येथील तालकटोरा स्टेडिअममध्ये, दुसरा कार्यक्रम 29 जानेवारी 2019 रोजी नवी दिल्ली येथील तालकटोरा स्टेडिअमध्येच झाला होता.
S.Thakur/D.Rane
(Visitor Counter : 70
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 13 जून 2022
|
|
- 195.19 cr vaccine doses have been administered so far under Nationwide Vaccination Drive
4
- India's Active caseload currently stands at 47,995
- Active cases stand at 0.11%
- Recovery Rate currently at 98.68%
- 4,592 recoveries in the last 24 hours increases Total Recoveries to
- 4,26,57,335
- 8,084 new cases recorded in the last 24 hours
- Daily positivity rate 
- Weekly Positivity Rate 
- 85.51 cr Total Tests conducted so far; 2,49,418 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 195 कोटी 19 लाखांचा  टप्पा ओलांडला आहे. देशभरात 2,50,56,366 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 51 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 47,995 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.11% आहे.
परिणामी, भारतातील रोगमुक्ती दर आता 98.68% झाला आहे. गेल्या 24 तासात 4,592 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,26,57,335 झाली आहे.
गेल्या 24 तासात, देशात नव्या 8,084 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 2,49,418 चाचण्या करण्यात आल्या. देशात आतापर्यंत एकंदर 85 कोटी 51 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.21% आहे आणि दैनंदिन पॉझिटीव्हिटी दर 3.24%.इतका नोंदला गेला आहे.
इतर अपडेट्स :
N.Chitale/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118